17.7.2023
RO
Jurnalul Oficial al Uniunii Europene
C 252/71
— anularea articolului 1i și a anexei VIII la Regulamentul (CE) nr.
765/2006 al Consiliului din 18 mai 2006 privind măsuri restrictive având în vedere situația din Belarus și participarea Belarusului la agresiunea Rusiei împotriva Ucrainei, astfel cum a fost modificată prin Decizia (PESC) 2023/421 a Consiliului, în măsura în care restricțiile relevante interzic tranzitul potasei din Belarus pe teritoriul lituanian, în special prin portul maritim Klaipeda. — obligarea Consiliului la plata cheltuielilor de judecată, inclusiv a celor efectuate de reclamantă pentru apărarea sa.
Motivele și principalele argumente În susținerea acțiunii, reclamanta invocă șase motive. 1.
Primul motiv, întemeiat pe faptul că restricțiile relevante instituite prin actele atacate încalcă principiile legalității și securității juridice. 2.
Al doilea motiv, întemeiat pe faptul că restricțiile relevante instituite prin actele atacate încalcă obligațiile Uniunii față de Organizația Mondială a Comerțului (denumită în continuare „OMC”) în măsura în care limitează tranzitul mărfurilor pe teritoriul Uniunii către alți membri ai OMC, cu încălcarea articolului V alineatul (2) din Acordul General pentru Tarife și Comerț (GATT) 1994. 3.
Al treilea motiv, întemeiat pe faptul că restricțiile relevante instituite prin actele atacate, în măsura în care interzic tranzitul potasei din Belarus pe teritoriul Lituaniei, încalcă Acordul privind condițiile de tranzit al mărfurilor provenite din Republica Belarus prin utilizarea porturilor și a altor infrastructuri de transport din Republica Lituania. 4.
Al patrulea motiv, întemeiat pe faptul că restricțiile relevante instituite prin actele atacate încalcă libertatea de tranzit prevăzută de Convenția Națiunilor Unite asupra dreptului mării (UNCLOS). 5.
Al cincilea motiv, întemeiat pe încălcarea dreptului reclamantei de a exercita o activitate profesională și a principiului proporționalității. 6.
Al șaselea motiv, întemeiat pe încălcarea principiului încrederii legitime.
Acțiune introdusă la 24 mai 2023 – Unilab/EUIPO – Cofares (Healthily) (Cauza T-288/23) (2023/C 252/85) Limba în care a fost formulată acțiunea: engleza Părțile Reclamantă: Unilab LP (Rockville, Maryland, Statele Unite) (reprezentant: M. Kondrat, avocat) Pârât: Oficiul Uniunii Europene pentru Proprietate Intelectuală (EUIPO) Cealaltă parte din procedura care s-a aflat pe rolul camerei de recurs: Cofares, Sociedad Cooperativa Farmaceutica Española (Madrid, Spania)
Datele privind procedura în fața EUIPO Solicitantul mărcii în litigiu: reclamanta Marca în litigiu: cerere de înregistrare a mărcii Uniunii Europene figurative Healthily – cererea de înregistrare nr.
18 324 697 Procedura care s-a aflat pe rolul EUIPO: procedură de opoziție Decizia atacată: Decizia Camerei a doua de recurs a EUIPO din 1 martie 2023 în cauza R 1959/2022-2